
Hatályos: 2025. jaunár 01. napjától.
I. ÁLTALÁNOS RENDELKEZÉSEK


· 1. A szervezeti és működési szabályzat célja


Jászárokszállás Város Önkormányzata a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban Kult. tv.) 53.§ (2) bekezdése, 64.§ (1) bekezdése, 76.§ (1) bekezdése, a 77.§ (1) bekezdése és a 78/I.§ (1) bekezdése, illetve a 91/A §. (1) bekezdése alapján közművelődési intézményként a Petőfi Művelődési Ház és Városi Könyvtár Jászárokszállás integrált intézményt működteti.

A Szervezeti és Működési Szabályzat (továbbiakban SZMSZ) határozza meg a költségvetési szerv szervezeti felépítését, működésének belső rendjét, a belső és külső kapcsolatokra vonatkozó megállapításokat annak érdekében, hogy a jogszabályokban és az intézmény alapító okiratában rögzített cél- és feladatrendszer megvalósítható legyen.

Az SZMSZ betartása a költségvetési szerv valamennyi alkalmazottjára és egyéb foglalkoztatási, valamint tanulói jogviszonyban álló dolgozójára, tagjára nézve kötelező érvényű.

· 2. Alapelvek

A közművelődési feladatok végrehajtásában közreműködők célja a közösségi tér biztosítása, a közművelődési, tudományos, művészeti tevékenység támogatása, valamint az egészséges életmód közösségi feltételeinek elősegítése. A Könyvtár nyilvános könyvtár. Részt vesz Jászárokszállás város lakosságának könyvtári ellátásában. Rendelkezésére áll minden érdeklődőnek.


3. A költségvetési szerv megnevezése, meghatározása, tevékenysége


3.1. A költségvetési szerv megnevezése:

Petőfi Művelődési Ház és Városi Könyvtár Jászárokszállás

3.2. Székhelye és telephelyei:

Székhely:
5123 Jászárokszállás, Árpád tér 1.

Telephelyek: 
Városi Könyvtár- 5123 Jászárokszállás, Köztársaság tér 1.

Időszakos nyitvatartással: Jász - Ház - 5123 Jászárokszállás, Széchenyi u. 31.




3.3. A költségvetési szerv közfeladata:

A Petőfi Művelődési Ház és Városi Könyvtár Jászárokszállás közfeladata a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7. pontjában meghatározott kulturális szolgáltatás, helyi közművelődési tevékenység támogatása, nyilvános könyvtári ellátás biztosítása; valamint a Kult. tv. 76.§ (3) bekezdés a)-e) pontjaiban felsorolt közművelődési feladatok ellátása, továbbá a Kult. tv. 53.§ (2) és 55.§ (1), valamint a 65.§ bekezdésében felsorolt könyvtári tevékenységek ellátása.


3.4. A költségvetési szerv alaptevékenysége:

A Petőfi Művelődési Ház és Városi Könyvtár Jászárokszállás ellátja a Kult. tv-ben és a vonatkozó egyéb jogszabályokban a számára meghatározott feladatokat, melynek keretében végzi:

· a művelődő közösségek létrejöttének elősegítését, működésük támogatását, fejlődésük segítését, a közművelődési tevékenységek és a művelődő közösségek számára helyszín biztosítását,
· a közösségi és a társadalmi részvétel fejlesztését, ennek keretében a civil társadalom önszerveződő tevékenységének erősítését,
·  az egész életre kiterjedő tanulás feltételeinek biztosítását, ennek keretében a hátrányos helyzetű rétegek kulturális elesettségének mérséklését, valamint az iskolai, az iskolarendszeren kívüli képzések, felnőttoktatás egyes formáinak intézményesülését a közművelődés feladatrendszerében,
· a hagyományos közösségi kulturális értékek átörökítése feltételeinek biztosítását, ennek keretében a város kulturális értékeinek, hagyományainak feltárását, megismertetését, ápolását, illetve a nemzetiségi önkormányzattal együttműködve a nemzetiségi lakosság hagyományainak, kulturális értékeinek feltárását, megismertetését, ápolását,  
· az amatőr alkotó- és előadó-művészeti tevékenység feltételeinek biztosítását.
· gyűjteményét folyamatosan fejleszti, feltárja, megőrzi, gondozza és rendelkezésre bocsátja,
· gyűjteményét és szolgáltatásait a helyi igényeknek megfelelően alakítja,
· tájékoztat a könyvtár és a nyilvános könyvtári rendszer dokumentumairól és szolgáltatásairól,
· közhasznú információs szolgáltatást nyújt,
· biztosítja más könyvtárak állományának és szolgáltatásainak elérését,
· részt vesz a könyvtárak közötti dokumentum- és információcserében,
· biztosítja az elektronikus könyvtári dokumentumok elérhetőségét,
· a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában,
· segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét,
· tudás-, információ- és kultúraközvetítő tevékenységével hozzájárul az életminőség javításához, az ország versenyképességének növeléséhez,
· helyismereti információkat és dokumentumokat gyűjt,
· gyermek- és családbarát szolgáltatásokat nyújt,
· végzi a jászsági kiadványok megjelentetésében való közreműködést, értékesítést,
· ellátja a felelős kiadói feladatokat a Jászvidék című havi közéleti lap megjelenésében.

3.5. A költségvetési szerv szakágazati és TEÁOR kódja:
	
Alaptevékenység államháztartási szakágazata: 910110 Közművelődési intézmények tevékenysége
Alaptevékenység fő TEÁOR kódja:		     9101 Könyvtári, levéltári tevékenység

3.6. A szakmai alaptevékenységek kormányzati funkció szerinti megjelölése:

	
	kormányzati funkciószám
	kormányzati funkció megnevezése

	1
	016080
	Kiemelt állami és önkormányzati rendezvények

	2
	082042
	Könyvtári állomány gyarapítása, nyilvántartása

	3
	082043
	Könyvtári állomány feltárása, megőrzése, védelme

	4
	082044
	Könyvtári szolgáltatások

	5
	082091
	Közművelődés – közösségi és társadalmi részvétel fejlesztése

	6
	082092
	Közművelődés – hagyományos közösségi kulturális értékek gondozása

	7
	082093
	Közművelődés – egész életre kiterjedő tanulás, amatőr művészetek

	8
	082094
	Közművelődés – kulturális alapú gazdaságfejlesztés

	9
	083020
	Könyvkiadás

	10
	083030
	Egyéb kiadói tevékenység



A költségvetési szerv vállalkozási tevékenységet nem végez.

3.7. A költségvetési szerv illetékessége, működési köre:

Jászárokszállás város közigazgatási területe.

3.8. A költségvetési szerv irányító szervének neve, székhelye:

Jászárokszállás Város Önkormányzatának Képviselő-testülete
5123 Jászárokszállás, Árpád tér 1.

3.9. A költségvetési szerv fenntartójának neve, székhelye:

Jászárokszállás Város Önkormányzata
5123 Jászárokszállás, Árpád tér 1.


3.10. A költségvetési szerv alapításának dátuma, alapító okiratának kelte, száma:

Alapítva: 1999. március 01.

Hatályos, egységes szerkezetbe foglalt alapító okiratának:

· kelte: 2024. november 26.,
· száma: 5660-3/2024.,
· jóváhagyta: 263/2024. (XI.26.) képviselő-testületi határozat.

3.11. A költségvetési szerv gazdálkodása:

Gazdasági szervezettel nem rendelkező költségvetési szerv. A gazdálkodással kapcsolatos feladatokat a Jászárokszállási Polgármesteri Hivatal (székhelye: 5123 Jászárokszállás, Árpád tér 1.) látja el.

3.12. A költségvetési szerv engedélyezett létszáma:

A Petőfi Művelődési Ház Jászárokszállás engedélyezett létszáma 11 fő, mely az alábbiak szerint oszlik meg:

· igazgató					1 fő
· könyvtárvezető				1 fő
· művelődésszervező, rendezvényszervező	2 fő
· könyvtáros     					3fő
· technikai dolgozó			            4 fő

3.13. A költségvetési szerv nyitvatartási idejét az 1. számú melléklet tartalmazza. A nyitvatartási idő esetenként – rendezvényektől függően – meghosszabbítható. A meghosszabbítást a költségvetési szerv vezetője rendeli el.

3.14. A költségvetési szerv bélyegzőjének hivatalos szövege:

Petőfi Művelődési Ház és Városi Könyvtár Jászárokszállás, 5123 Jászárokszállás, Árpád tér 1.



II. A KÖLTSÉGVETÉSI SZERV SZERVEZETI FELÉPÍTÉSE


1. A költségvetési szerv vezetése


1.1. A költségvetési szerv vezetője: 

A Petőfi Művelődési Ház és Városi Könyvtár Jászárokszállás vezetője az igazgató. Az igazgatót Jászárokszállás Város Önkormányzatának Képviselő-testülete bízza meg pályázat alapján, határozott, maximum 5 éves időtartamra, a jogszabályban megállapított képesítési követelményeknek megfelelően, munkaviszonyban és a Képviselő-testület menti fel. Az igazgatói munkakör betöltése a munka törvénykönyvéről szóló 2012. évi I. törvény, valamint a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet alapján történik.

Az igazgató tekintetében a munkáltatói jogokat (foglalkoztatási jogviszony létrehozása, felmondás, fegyelmi jogkör gyakorlása) Jászárokszállás Város Önkormányzatának Képviselő-testülete, az egyéb munkáltatói jogokat pedig a polgármester gyakorolja.

Az igazgató a költségvetési szerv egyszemélyi felelős vezetője, a munkaköri leírásban meghatározott feladatkör, hatáskör és felelősségi kör szerint.

A Petőfi Művelődési Ház és Városi Könyvtár Jászárokszállás intézményt az igazgató képviseli teljes jogkörrel.

Az intézmény képviseletére jogosult: Az intézmény kinevezett igazgatója, akadályoztatása esetén a vezető által írásban megbízott személy.

1.2. Utasítási jog, fegyelmi rend:

Az utasítási jogot a költségvetési szerv igazgatója gyakorolja. A feladat elvégzésére közvetlenül utasíthatja a költségvetési szerv dolgozóját.

1.3. Munkavédelmi ügyrend:

A Petőfi Művelődési Ház és Városi Könyvtár Jászárokszállás munkavédelmi tevékenységéért az igazgató a felelős. Az igazgató – egyszemélyi felelősségének megtartása mellett – a munkavédelmi tevékenységet más, arra alkalmas dolgozóra átruházhatja. Ehhez írásban megadja a szükséges jog- és hatáskört.

1.4. Összmunkatársi értekezlet:

A Petőfi Művelődési Ház és Városi Könyvtár Jászárokszállás igazgatója legalább évente egy alkalommal, de szükség szerint többször is – főként nagyrendezvények előtt és után – összmunkatársi értekezletet hív össze. Feladata a költségvetési szerv és az egyes dolgozók munkájának értékelése, az aktuális feladatok ismertetése.


2. Főfoglalkozású dolgozók


A költségvetési szerv foglalkoztatottjai a munka törvénykönyve szerinti munkaviszonyban állnak. Az intézmény dolgozói felett a munkáltatói jogkört a Petőfi Művelődési Ház és Városi Könyvtár Jászárokszállás igazgatója gyakorolja azzal, hogy a polgármesternek a foglalkoztatási jogviszony létrehozása és felmondás esetén egyetértési joga van.

A Petőfi Művelődési Ház és Városi Könyvtár Jászárokszállás szakmai feladatait az igazgatón kívül két fő közművelődési szakalkalmazott, a könyvtárvezető és 3 fő könyvtáros látja el. 

A könyvtárvezető, szakalkalmazottak és a technikai dolgozók munkáját az igazgató irányítja, segíti, ellenőrzi. A könyvtárvezető utasítási jogkörrel rendelkezik a szakalkalmazottak és a technikai dolgozók irányába. Munkakörükben az igazgatóval együtt felelősek a költségvetési szerv munkatervében rögzített tartalmi feladatok végrehajtásáért, az igazgató által meghatározott feladatok elvégzéséért.

A dolgozók munkarendjét a 2. számú melléklet tartalmazza.


3. Helyettesítés rendje


A helyettesítés megszervezéséért a költségvetési szerv igazgatója a felelős.


4. A költségvetési szerv szervezeti ábrája

 (
Igazgató
)



 (
Könyvtárvezető
)


 (
Művelődésszervező, rendezvényszervező, könyvtáros
(5 fő)
)

 (
Kisegítő technikai alkalmazott
(1 fő)
)
 (
Takarító
(3 fő)
)
 



III. A KÖLTSÉGVETÉSI SZERV TEVÉKENYSÉGE, EGYÜTTMŰKÖDÉSI KÖTELEZETTSÉGE


1. Munkaterv


A Petőfi Művelődési Ház és Városi Könyvtár Jászárokszállás feladatait naptári évre elkészített munkatervben kell rögzíteni minden év január 31-ig. A munkatervet a fenntartó által előírt feladatok és a munkatársak javaslatának figyelembe vételével az igazgató készíti el. A munkatervnek az éves költségvetési tervvel összhangban kell lennie. A munkatervet Jászárokszállás Város Önkormányzatának Képviselő-testülete hagyja jóvá.


2. A költségvetési szerv együttműködése más szervekkel


A költségvetési szerv tevékenységi körébe tartozó feladatok megkívánják, hogy munkáját összehangoltan végezze a helyi, a megyei és szükség szerint az országos szakmai szervezetekkel.




Együttműködési formák:

· együttműködési megállapodások,
· koordinációs értekezletek,
· vezetői szintű megbeszélések,
· jelentősebb rendezvények, közművelődési formák közös meghirdetése, lebonyolítása, működtetése.

Az együttműködési megállapodások aláírására a költségvetési szerv igazgatója jogosult.



3. Az állomány feltárásával kapcsolatos nyilvántartások


Felnőttrészleg:			Gyermekrészleg:

Raktári katalógus			Raktári katalógus
Betűrendes katalógus			Betűrendes katalógus

A könyvtár állománya katalógusokkal feltárt. A könyvtár állománya rendszerint a Könyvtárellátó Nonprofit Kft-től kerül gyarapításra. A dokumentumok feltárásra kerülnek, majd az olvasók rendelkezésére állnak. Az állományról cím szerinti állományba vételi naplót és csoportos naplót kell vezetni a leltározást végző könyvtárosnak.

A folyóiratokról, napilapokról napi nyilvántartás készül. A Jászvidék (Jászárokszállás közéleti havilapja) és a Redemptio (a Jászság helytörténeti kiadványa) számai kétévente bekötésre és a Könyvtár helytörténeti állományába leltári számmal megőrzésre kerülnek. Tékázott folyóiratok nyilvántartási jegyzéke alapján néhány folyóiratot egy év időtartamban őriznek. Az Új Néplap Jászárokszállásra vonatkozó cikkeit a könyvtár archiválja.

4. Állományellenőrzés

Az állományellenőrzés az állományba vett dokumentumok meglétének, raktári rendjének vizsgálata és ezzel kapcsolatban a hiányok megállapítása. A könyvtári állomány ellenőrzését a könyvtári állomány ellenőrzéséről (leltározásáról) és az állományból történő törlésről szóló szabályzat kiadásáról szóló 3/1975. (VIII.17.) KM-PM együttes rendelet (továbbiakban R.) alapján 5 évenként kell elvégezni.
A könyvtári állományból, illetve nyilvántartásból a dokumentumokat selejtezés címén szabad kivezetni. Selejtezésre tervszerű állományapasztás során vagy természetes elhasználódás folytán kerülhet sor. Az egyéb ok lehet elháríthatatlan esemény, bűncselekmény, behajthatatlan követelés, megengedhető hiány, illetve normán felüli hiány. A törlés minden esetben a R. alapján történhet.
Az ötévenkénti állományellenőrzés előtt leltározási ütemtervet kell készíteni és a tényleges leltározást annak alapján kell elvégezni, majd jegyzőkönyvben kell rögzíteni a történteket.





5. A költségvetési szerv helyiségeinek, létesítményeinek használatba adása külső személyek részére

Az igénybevétel történhet térítésmentesen, illetve térítés ellenében. Térítés ellenében történő használatba adás esetén bérleti szerződést kell kötni, amelynek elkészítéséért az igazgató a felelős.

A teremhasználati díjakat és a térítésmentes használat eseteit Jászárokszállás Város Önkormányzatának Képviselő-testülete határozatban határozza meg.


4. Intézményi iratkezelés szabályzat

Az intézményben keletkező iratanyagok iratkezelését központi iratkezelési szervezettel látja el. A központi iratkezelés feladatait az igazgató látja el. Távollétében a könyvtárvezető, szakalkalmazott, művelődésszervező felelős az iratkezelési feladatok ellátásáért. Az iratkezelés felügyeletét ellátó vezető az igazgató, aki általános hatállyal felel a szervezeti, működési és ügyrendi szabályok, valamint az irattári tervek és iratkezelési előírások folyamatos összhangjáért; az iratok jogszerű, szakszerű és biztonságos megőrzésére, kezelésére alkalmas irattár kialakításáért és működtetéséért; továbbá az iratkezeléshez szükséges tárgyi, technikai és személyi feltételek biztosításáért, felügyeletéért. Az iratkezelés részletes szervezeti rendjéről, szabályairól, az iratkezelésre, valamint az azzal összefüggő tevékenységekre vonatkozó feladat- és hatáskörökről külön iratkezelési szabályzat rendelkezik. A szabályzatot a Magyar Nemzeti Levéltár JNSZ Vármegyei Levéltár igazgatója hitelesítette 2023. 09.29-i hatályba lépéssel, MNL/JNKSZVL/35600-2/2023 iktatószámon.


V. ZÁRÓ RENDELKEZÉSEK


1. Az SZMSZ jóváhagyása


Az SZMSZ-t Jászárokszállás Város Önkormányzata Képviselő-testületének Oktatási, Sport és Ügyrendi Bizottsága a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 68.§ (1) bekezdés b) pontjában, a 78/I.§ (4) bekezdés b) pontjában, valamint Jászárokszállás Város Önkormányzata Képviselő-testületének az Önkormányzat szervezeti és működési szabályzatról szóló 8/2023. (III.31.) önkormányzati rendelete 50.§ (1) bekezdés h) pontjában foglalt felhatalmazás alapján a ……/2024. (XII.03.) határozatával hagyta jóvá.




2. Az SZMSZ hatályba lépésének ideje


Az SZMSZ 2025. január 01. napján lép hatályba.

Az SZMSZ hatályba lépésével egyidejűleg hatályát veszti a Petőfi Művelődési Ház Jászárokszállás 2024. június 1-től hatályos SZMSZ-e és a Városi Könyvtár Jászárokszállás 2023. szeptember 15-től hatályos SZMSZ-e



3. Az SZMSZ mellékletei


1. számú melléklet: A költségvetési szerv telephelyeinek nyitvatartási rendje.
2. számú melléklet: Az egyes munkakörökhöz tartozó feladat- és hatáskörök, felelősségi szabályok.




Jászárokszállás, 2024. november 21.

Lóczy Péter
igazgató













1. számú melléklet


1. A Művelődési Ház telephely nyitvatartása (Jászárokszállás Árpád tér 1.)


 Heti nyitvatartás:

Hétfő:	szünnap
Kedd: 	  8:00  -  19:00 
Szerda:             	  8:00  -  19:00
Csütörtök:	  8:00  -  19:00
Péntek:	  8:00  -  19:00
Szombat:	15:00  -  21:00
Vasárnap:	szünnap 


2. A Könyvtár telephely nyitvatartása (Jászárokszállás Köztársaság tér 1.) 

A könyvtár épület minden hónap első és utolsó szombatján nyitva tart az 1997. évi CXL törvény 54.§ (1) bekezdés c) pontjának értelmében.

	NYITVATARTÁS

	Hétfő
	ZÁRVA

	Kedd
	8 - 12
	13 -17

	Szerda
	8 - 12
	13 -17

	Csütörtök
	8 - 12
	13 -17

	Péntek
	8 - 12
	13 -17

	Szombat
	8 - 12
	_



Előzetes egyeztetés alapján, rendezvényektől függően a nyitva tartási idők változhatnek.


3. Jász-Ház nyitvatartása (Jászárokszállás Széchenyi u. 1.) :


Május 01 – szeptember 30-ig:
szerda: 10:00 – 12:00

Előzetes bejelentkezés alapján bármikor.

 



2. számú melléklet


Az egyes munkakörökhöz tartozó feladat- és hatáskörök, felelősségi szabályok


1. a, Az igazgató munkarendje:

Közvetlen felettese: Jászárokszállás Város Polgármestere. 
Távolléte, akadályoztatása esetén, illetve, ha a tisztség ideiglenesen nincsen betöltve, helyettese: könyvtárvezető
 
A munkakör rendeltetése az intézmény szakmai koordinálása, irányítása, felügyelete.

Az igazgató egyszemélyben felelős a költségvetési szerv működéséért, a költségvetési szervben folyó szakmai munkáért. Irányítja, összehangolja és ellenőrzi a szakmai és technikai dolgozók munkáját. Ellenőrzi az SZMSZ-ben és a belső szabályzatokban foglaltak megtartását, a munkafegyelem és etikai követelmények maradéktalan betartását. 

Az igazgató valamennyi dolgozó vonatkozásában gyakorolja a munkáltatói jogokat.

Feladatköre:

· összehangolja a költségvetési szerv dolgozóinak tevékenységét az intézményi cél megvalósítása érdekében,
· képviseli az intézményt más szervezetekkel, személyekkel szemben, megbízást ad a képviselet ellátására,
· összeállítja az éves munkatervet, a költségvetési tervezetet és jóváhagyásra a fenntartóhoz továbbítja,
· kapcsolatot tart a fenntartóval, a társintézményekkel és a civil szervezetekkel az intézményt érintő kérdésekben,
· szervezi a munkatervben meghatározott feladatok végrehajtását,
· gondoskodik az intézményben folyó szakmai tevékenység feltételeiről, biztosítja a zavartalan működést,
· elkészíti és folyamatosan aktualizálja a költségvetési szerv SZMSZ-ét, a házirendet, valamint a más jogszabályokban előírt szabályzatokat, illetve gondoskodik a felsoroltaknak a fenntartó által történő jóváhagyásáról,
· végzi a panaszok és közérdekű bejelentések kivizsgálását és gondoskodik a megfelelő intézkedések megtételéről,
· megszervezi a munkavédelmi, a tűzvédelmi és az adatvédelmi feladatok ellátását,
· a Jászvidék című havi közéleti lap felelős kiadója

Hatásköre:

· irányítja és ellenőrzi a költségvetési szerv dolgozóinak munkáját,
· gyakorolja a hatáskörébe tartozó munkáltatói jogköröket, javaslatot tesz a felügyeleti szervnek a hatáskörébe tartozó személyi kérdésekben,
· aláírási és kiadmányozási joggal rendelkezik,
· a költségvetési szerv nevében kötelezettségeket vállalhat és jogokat szerezhet,
· személyesen irányítja a szakalkalmazottak és technikai alkalmazottak munkáját,
· javaslatokat dolgoz ki az intézmény fejlesztésére.

Felelős:

· a jóváhagyott munkaterv és költségvetés teljesítéséért, a rendeltetésszerű tevékenységért,
· a vagyonkezelésért, az épületek karbantartásáért,
· az egészségügyi, munkavédelmi, tűzrendészeti és adatvédelmi előírások megtartásáért,
· az intézményekben keletkező iratok szakszerű megőrzéséért, nyilvántartásáért.

1,b A könyvtárvezető munkarendje

Közvetlen felettese: A Petőfi Művelődési Ház és Városi Könyvtár Jászárokszállás igazgatója. 
Távolléte, akadályoztatása esetén, illetve, ha a tisztség ideiglenesen nincsen betöltve, helyettese: felnőttrészleg könyvtáros
 
· ellátja a könyvtár részleg vezetését
· összeállítja az éves könyvtári munkatervet, a költségvetési tervezetet és jóváhagyásra a  igazgatónak továbbítja,
· kapcsolatot tart az igazgatóval, a társintézményekkel és a civil szervezetekkel a könyvtárat érintő kérdésekben,
· aktívan részt vesz a város napi (május 1.), valamint a Szent István napi rendezvények programsorozatának összeállításába, lebonyolításában
· ellátja a Könyvtár gyermekrészlegének olvasószolgálati feladatait,
· gondozza a gyermekrészleg állományát (új könyvek rendelése, apasztás),
· közreműködik a városi rendezvények szervezésében, előkészítésében és lebonyolításában,
· segíti a Jászvidék havilap kiadói tevékenységét: hirdetéseket fogad, elektronikus számlát kiállít, korrektúráz.
· folyóirat érkeztetés, nyilvántartás, rendszerezés, kötészetre felkészítés,
· gyermekrészleg tervezett programjaira javaslatot tesz, követi, felméri az olvasói igényeket rendezvények terén is. Szervezésében, levezetésében részt vesz.
· kreatív foglalkozások előkészítése, levezetése, óvodai és iskolai csoportok részére könyvtárhasználati órák szervezése, lebonyolítása.
· szerkeszti és frissíti a jaszcorvina.hu-t,
· kezeli a Könyvtár közösségi Facebook oldalát,
· könyvtári rendezvények reklámanyagainak szerkesztését végzi (plakát,meghívó, oklevél),
· retrospektív feldolgozást végez az integrált könyvtári rendszerben.
· képviseli a könyvtárat szakmai és képzési platformokon

Hatásköre: 
	
· gyakorolja a hatáskörébe tartozó feladatokat, felettesének javaslatokat tesz az állományra vonatkozólag és az intézmény fejlesztésére,
· a könyvtárosi dolgozói állomány koordinálása, utasításrend kiadása,
· általa vezetett elektronikus számlák vezetésével, az ehhez tartozó pénzügyi befizetésekkel hiánytalanul köteles elszámolni.


2.a. Szakalkalmazott (művelődésszervező) munkarendje:

Munkáját a Petőfi Művelődési Ház és Városi Könyvtár Jászárokszállás igazgatója irányítja, segíti és ellenőrzi. Munkakörében az igazgatóval együtt felelős az intézmény munkatervében rögzített tartalmi feladatok végrehajtásáért, az igazgató által meghatározott feladatok elvégzéséért, az intézményben művelődő közösségek munkájának segítéséért.

Feladatköre:

· műsorok, gyermekműsorok szervezése, nagyrendezvények technikai és szervezési előkészítése, lebonyolítása,
· tanfolyamok szervezése: iskolai képzést kiegészítő lehetőségek (nyelvi, számítástechnikai tanfolyamok, stb.) és közhasznú praktikus tanfolyamok,
· művelődési közösségek szervezése, segítése,
· amatőr művészeti csoportok menedzselése,
· helytörténeti, képzőművészeti kiállítások szervezése,
· az érkező és kimenő levelek iktatása, levelek, jelentések, beszámolók gépelése, fénymásolása,
· kulturális szolgáltatásokkal kapcsolatos feladatok intézése (színházjegyek, kirándulások, stb.),
· kapcsolatot tart a civil szervezetekkel, közművelődési és köznevelési intézményekkel,
· közreműködik a rendezvények ügyeletében,
· a Jász-Ház bemutatása nyitvatartási időben, valamint előzetes bejelentkezés alapján bármikor.

Hatásköre:

· betartja és betartatja a költségvetési szerv ügyrendjét, munkarendjét, nyitvatartási rendjét, a munkavédelmi, tűzrendészeti és adatvédelmi szabályzatát,
· a gazdaságossági szempontok figyelembe vételével elemzi a rendezvények mutatóit,
· betartja az érvényben lévő kulturális, munkajogi szabályokat, az igazgatóval együtt felelős az intézményt érintő helyi határozatok végrehajtásáért.

Felelős:

· az alábbi főbb tartalmi területek irányításáért, ellenőrzéséért:
aa) felnőtt és gyermekműsorok rendezése, szervezése,
ab) nagyrendezvények, szórakoztató rendezvények szervezése, lebonyolítása,
ac) iskolarendszeren kívüli öntevékeny, önképző-szakképző tanfolyam szervezése
· helyi társadalom kapcsolatrendszerének, közösségi életének segítéséért,
· az intézmény leltár szerinti vagyontárgyaiért anyagilag is felelős.

2.b. Szakalkalmazott (rendezvényszervező, marketingasszisztens) munkarendje:

Munkáját a Petőfi Művelődési Ház és Városi Könyvtár Jászárokszállás igazgatója irányítja, segíti és ellenőrzi. Munkakörében az igazgatóval együtt felelős az intézmény munkatervében rögzített tartalmi feladatok végrehajtásáért, az igazgató által meghatározott feladatok elvégzéséért, az intézményben művelődő közösségek munkájának segítéséért.

Feladatköre:

· műsorok, gyermekműsorok szervezése, nagyrendezvények technikai és szervezési előkészítése, lebonyolítása,
· tanfolyamok szervezése: iskolai képzést kiegészítő lehetőségek (nyelvi, számítástechnikai tanfolyamok, stb.) és közhasznú praktikus tanfolyamok,
· művelődési közösségek szervezése, segítése,
· amatőr művészeti csoportok menedzselése,
· helytörténeti, képzőművészeti kiállítások szervezése,
· városi és intézményi rendezvények fotó dokumentálása,
· internetes felületek (programnaptár, Facebook felület) kezelése és kapcsolattartás a médiával, cikkek, riportok beszámolók megírása, publikálása, az intézmény reklám-marketing feladatainak ellátása
· kapcsolatot tart a civil szervezetekkel, közművelődési és köznevelési intézményekkel,
· közreműködik a rendezvények ügyeletében,
· a Jász-Ház bemutatása nyitvatartási időben, valamint előzetes bejelentkezés alapján bármikor.

Hatásköre:

· betartja és betartatja a költségvetési szerv ügyrendjét, munkarendjét, nyitvatartási rendjét, a munkavédelmi, tűzrendészeti és adatvédelmi szabályzatát,
· a gazdaságossági szempontok figyelembe vételével elemzi a rendezvények mutatóit,
· betartja az érvényben lévő kulturális, munkajogi szabályokat, az igazgatóval együtt felelős az intézményt érintő helyi határozatok végrehajtásáért.

Felelős:

· az alábbi főbb tartalmi területek irányításáért, ellenőrzéséért:
aa) felnőtt és gyermekműsorok rendezése, szervezése,
ab) nagyrendezvények, szórakoztató rendezvények szervezése, lebonyolítása, konferálás
ac) iskolarendszeren kívüli öntevékeny, önképző-szakképző tanfolyam szervezése
· helyi társadalom kapcsolatrendszerének, közösségi életének segítéséért,
· az intézmény leltár szerinti vagyontárgyaiért anyagilag is felelős.



3. Takarító technikai alkalmazottak munkarendje:

Munkáját közvetlenül az igazgató irányítja, ellenőrzi, betegsége vagy akadályoztatása esetén neki köteles haladéktalanul bejelentést tenni.

Feladatköre:

· munkakörében köteles ellátni a művelődési ház helyiségeinek takarítását, a berendezések tisztántartását,
· feladata az intézmény előtti járdaszakasz tisztántartása,
· kíméli és óvja az intézmény berendezését, vagyontárgyait és ezt a látogatókkal is betartatja,
· idejében elvégzi a kisebb karbantartási munkálatokat, illetve az igazgatónak jelzi ezek szükségességét,
· az intézmény programjainak megfelelően köteles biztosítani a technikai feltételeket, a helyiségeket a rendezvény közvetlen felelősének rendelkezésére bocsátani,
· a takarításhoz a tisztítószereket a gazdaságossági szempontok figyelembe vételével használja fel,
· az igazgató irányítása alapján heti munkaprogram szerint dolgozik, figyelemmel kíséri az egyes rendezvényekhez és foglalkozásokhoz kapcsolódó tárgyi és technikai szükségleteket,
· takarítást köteles végezni a saját és más szervek rendezvényeinek alkalmával egyaránt,
· állami és önkormányzati ünnepségek alkalmával segít a dekorálásban, zászlók kirakásában,
· az igazgató intézkedései alapján munkaidejében köteles napközi és esti rendezvényeken ügyeletet tartani,
· a Jász-Ház takarítása, bemutatása nyitvatartási időben, valamint előzetes bejelentkezés alapján bármikor.

Hatásköre:

· betartja és betartatja a költségvetési szerv ügyrendjét, munkarendjét, nyitvatartási rendjét, a munkavédelmi, tűzrendészeti és adatvédelmi szabályzatát,
· véleményt mondhat, javaslatot tehet a munkáját érintő kérdésekben,
· javaslatot tehet munkaeszközök, munkamódszerek fejlesztésére. 

Felelős:

· az egészségügyi, munkavédelmi, tűzrendészeti és adatvédelmi előírások megtartásáért,
· a költségvetési szerv leltár szerinti vagyontárgyaiért anyagilag is felelős. 



4. Kisegítő technikai alkalmazott munkarendje:

Munkáját közvetlenül az igazgató irányítja, ellenőrzi, betegsége vagy akadályoztatása esetén neki köteles haladéktalanul bejelentést tenni.

Feladatköre:

· munkakörében köteles az intézmény programjainak megfelelően biztosítani a technikai feltételeket, a helyiségeket a rendezvény közvetlen felelősének rendelkezésére bocsátani,
· részt vesz a rendezvények előkészítésében, szervezésében,
· a rendezvényekkel kapcsolatban informatikai feladatokat lát el (meghívók, plakátok, oklevelek megszerkesztése, elkészítése, technikai berendezések kezelése, üzemeltetése, stb.),
· kíméli és óvja az intézmény berendezését, vagyontárgyait és ezt a látogatókkal is betartatja,
· idejében elvégzi a kisebb karbantartási munkálatokat, illetve az igazgatónak jelzi ezek szükségességét,
· az igazgató intézkedései alapján munkaidejében köteles napközi és esti rendezvényeken ügyeletet tartani.

Hatásköre:

· betartja és betartatja a költségvetési szerv ügyrendjét, munkarendjét, nyitvatartási rendjét, a munkavédelmi, tűzrendészeti és adatvédelmi szabályzatát,
· véleményt mondhat, javaslatot tehet a munkáját érintő kérdésekben,
· javaslatot tehet munkaeszközök, munkamódszerek fejlesztésére. 

Felelős:

· az egészségügyi, munkavédelmi, tűzrendészeti és adatvédelmi előírások megtartásáért,
· a költségvetési szerv leltár szerinti vagyontárgyaiért anyagilag is felelős. 

5. Felnőttrészleg könyvtárosának munkarendje:

Köteles munkáját elvárható szakértelemmel és gondossággal, a hatályos jogszabályok előírásait betartva, a munkájára vonatkozó szabályok, előírások szerint végezni.

Feladatköre:

· ellátja a könyvtár felnőttrészlegének olvasószolgálati feladatait,
· részt vesz a városi rendezvények szervezésében, előkészítésében és lebonyolításában,
· végzi a Jászvidék terjesztésével kapcsolatos feladatok ellátását,
· az általános iskola végzős diákjainak könyvtárhasználati órát tart, megismerteti őket a könyvtár életével, a könyvtárhasználat szabályaival, rendszerével,
· gondozza a felnőttrészleg állományát (új könyvek rendelése, apasztás),
· helytörténeti kiadványok esetében (szükség szerint) előfizetői gyűjtőívek vezetése, értékesítési feladatok. 
· retrospektív feldolgozást végez az integrált könyvtári rendszerben.

Felelőssége:

· az általa átvett eszközökre terjed ki,
· betartja és betartatja az általa felügyelt területekre vonatkozó könyvtári rendet,
· általa vezetett elektronikus számlák vezetésével, az ehhez tartozó pénzügyi befizetésekkel hiánytalanul köteles elszámolni.

6. Feldolgozó könyvtáros munkarendje:

Köteles munkáját az elvárható szakértelemmel és gondossággal, a hatályos jogszabályok előírásait betartva, a munkájára vonatkozó szabályok, előírások szerint végezni.

Feladatköre:

· a könyvtár állománygyarapító és feldolgozó munkájában vesz részt (gyarapítás, apasztás),
· könyvtári használatra alkalmassá teszi a dokumentumokat, leltárkönyvet vezet róluk,
· a könyvtári egységek adatait az integrált könyvtári rendszerben rögzíti,
· segíti a Jászvidék kiadói tevékenységét, korrektúráz; a megjelent lapszámokat archiválás céljából feltölti a város honlapjára; továbbá a Jászvidék havilap előfizetői gyűjtőívét vezeti, annak bevételeit kezeli, megemlékezések, köszönetnyilvánítások felvételét végzi;
· a könyvtári rendezvényekkel kapcsolatos képeket, meghívókat, plakátokat feltölti a város honlapjára,
· retrospektív feldolgozást végez az integrált könyvtári rendszerben.
· kezeli a Könyvtár közösségi Facebook oldalát,
· szükség szerint helyettesít más részlegeken.

Felelőssége:

· az általa átvett eszközökre terjed ki 
· betartja és betartatja az általa felügyelt területekre vonatkozó könyvtári rendet
· általa vezetett elektronikus számlák vezetésével, az ehhez tartozó pénzügyi befizetésekkel hiánytalanul köteles elszámolni.

7. Takarító-kisegítő alkalmazott munkarendje:

Köteles munkáját elvárható gondossággal, a hatályos jogszabályok előírásait betartva, a munkájára vonatkozó szabályok, előírások szerint végezni.

Feladatköre:

· a könyvtár épület takarítása, tisztán tartása,
· kreatív kézműves foglalkozások lebonyolítása, könyvtári tevékenységek segítése,
· a könyvtár rendezvényeihez szóróanyagok másolása, terjesztése,
· sérült könyvek javítása,
· folyóirat érkeztetés, nyilvántartás, rendszerezés, kötészetre felkészítés,
· sajtófigyelés,
· retrospektív feldolgozást végez az integrált könyvtári rendszerben.
· részvétel a városi rendezvények előkészítésében, megvalósításában és az utómunkálatokban.

Felelőssége:

· az általa átvett eszközökre terjed ki, különös tekintettel a vegyszerek használatára vonatkozó szabályokra
· betartja és betartatja az általa felügyelt területekre vonatkozó rendet.



Megismerési nyilatkozat

A szervezeti és működési szabályzatban foglaltakat megismertem. Tudomásul veszem, hogy az abban foglaltakat a munkavégzésem során köteles vagyok betartani.

